Foto’s: Só begin Sokkerwêreldbeker | Maroela Media
Jennifer Lopez (groen), die kletsrymer Pitbull en popster Claudia Leitte Foto: FIFA World Cup, Facebook
Die amptelike musiekvideo van die temaliedjie van die wêreldbeker volg onderaan die berig. Die Sokkerwêreldbekertoernooi het Donderdagaand met ŉ glansryke openingseremonie in Sao Paulo, Brasilië, afgeskop.
Dié land het al ses wêreldbekers verower en het sy eerste wedstryd teen Kroasië met 3-1 gewen.
Jennifer Lopez, die kletsrymer Pitbull en popster Claudia Leitte het op ŉ reusagtige verhoog, wat soos ŉ oopgesnyde spanspek gelê het, op die temaliedjie vir die wêreldbeker, “We are one” gedans.
JLo, met ŉ blink groen uitrusting het opgedaag ondanks berigte dat sy nie die opening sou kon bywoon nie.
Die land word steeds geteister deur stakings oor sy burgers wat onder andere ontevrede is oor die hoeveelheid geld wat aan stadions spandeer is. Die openingseremonie het ongeveer $8 miljoen (sowat R85 miljoen) gekos. ŉ Werker by die stadion is op 29 Maart dood toe hy tydelike sitplekke vir die geleentheid installeer het.
Klik hier vir ‘n video van die openingseremonie.
Foto: FIFA World Cup, Facebook
Jennifer Lopez en Pitbull Foto: FIFA World Cup, Facebook
Die musiekvideo is reeds meer as 84 miljoen keer gekyk.